**Wamos Air** er et flyselskap fra Spania. Hovedkontoret ligger i Madrid og hovedbasen er Adolfo Suárez Madrid-Barajas lufthavn. Wamos Air er et søsterselskap av Pullmantur Cruises og mange av flygingene går med cruisepassasjerer. Selskapet driver charterflyging, men har også enkelte ruteflyginger. Wamos Air driver også med utleie av fly med mannskap til andre flyselskap.

Historie
--------

Selskapet blei oppretta i 2003 som Pullmantur Air. Formålet var å betjene cruisepassasjerer som reiser med Pullmantur Cruises. I 2014 endra Pullmantur Air merkenavn til Wamos Air. Dette skjedde etter at Royal Caribbean Cruises solgte seg ned i selskapet og Springwater Capital blei majoritetseier med 81 % av aksjene. Royal Caribbean Cruises beholdt en eierdel på 19 %.

Wamos Air begynte med transkontinental ruteflyging mellom Spania og reisemål i Mellom-Amerika og Karibia i 2011.

* Wamos Air het Pullmantur Air til 2014. Her er en Pullmantur Air-maskin på Helsingfors-Vanda lufthavn i 2008.Wamos Air het Pullmantur Air til 2014. Her er en Pullmantur Air-maskin på Helsingfors-Vanda lufthavn i 2008.
* Pullmantur Air-fly på Malmö lufthavn i 2013.Pullmantur Air-fly på Malmö lufthavn i 2013.

Virksomhet
----------

Selskapet flyr passasjerer til cruisebåter for Wamos Group, med flyginger til reisemål ved Middelhavet, i Det karibiske hav og rundt Østersjøen. Wamos Air flyr også ordinære charterturer til turistdestinasjoner som Thailand, USA, Den dominikanske republikk og Mexico. sommersesongen 2017 tilbydde selskapet ruter til Cancún i Mexico, Guatemala, Varadero på Cuba og Punta Cana i Den dominikanske republikk. Det tar også enkeltoppdrag, tilbyr vedlikehold og opplæring.

Wamos Air driver i tillegg med utleie av fly med mannskap til andre flyselskap. Det har leid ut fly til blant anna Norwegian.

Flyflåte
--------

Flyflåten til Wamos Air består av Airbus A330 og Boeing 747-400 jumbojet.

* Boeing 747 fra Wamos Air.Boeing 747 fra Wamos Air.
* Boeing 747 fra Wamos Air tar av fra Adolfo Suárez Madrid-Barajas lufthavn utafor Madrid.Boeing 747 fra Wamos Air tar av fra Adolfo Suárez Madrid-Barajas lufthavn utafor Madrid.
* Wamos Air Boeing 747 under innflyging på John F. Kennedy internasjonale lufthavn i New York.Wamos Air Boeing 747 under innflyging på John F. Kennedy internasjonale lufthavn i New York.
* Airbus A330-fly fra Wamos Air på John F. Kennedy internasjonale lufthavn i New York.Airbus A330-fly fra Wamos Air på John F. Kennedy internasjonale lufthavn i New York.
* Wamos Air-fly på hovedbasen på Adolfo Suárez Madrid-Barajas lufthavn.Wamos Air-fly på hovedbasen på Adolfo Suárez Madrid-Barajas lufthavn.

Referanser
----------

1. ↑  Wamos Air chosen as new Pullmantur Air brand, ch-aviation, 2. desember 2014. Henta 20. jui 2017.
2. ↑  Destinations  Arkivert 8. juli 2017 hos Wayback Machine. Wamos Air. Henta 20. juli 2017.
3. ↑  About us Arkivert 17. juli 2017 hos Wayback Machine. Wamos Air. Henta 20. juli 2017.
4. ↑  Norwegian leier fly fra utenlandske selskaper. Pilotforbundet er bekymret: – De skal skvise billettprisene, VG, 30. juni 2017. Henta 19. juli 2017.
5. ↑  Wamos Air Fleet Details and History, planespotters.net. Henta 20. juli 2017.

Eksterne lenker
---------------

* (en) Wamos Air – kategori av bilder, video eller lyd på Commons
* Wamos Airs offisielle nettsted Arkivert 25. april 2017 hos Wayback Machine.